钦定古今图书集成/明伦汇编/氏族典/第069卷 > 朱允𤐤
## 钦定古今图书集成/明伦汇编/氏族典/第069卷 > 朱允𤐤

按《名山藏分藩记》：“徐王允𤐤母吕木妃，与吴王同封
八岁耳。成祖入南都，降封𢾭惠王，随母于懿文太子
陵园，居二年，诏曰：‘朕闻帝王之道，立爱惟亲，为子不
祗，不及于父。朕长兄懿文皇太子降年弗永，厥子嗣
立，崇信奸回，颠覆旧章，戕害骨肉，举兵相向。朕惟祖宗积德之勤，父皇母后创业之艰，不得已遵奉祖训，
将除君侧，以几周公之义。少主自绝于天，阖宫赴火。
朕既即位，长兄诸子允熥、允熞、允𤐤，并锡王封。不意
弗省，自生疑怼。朕念至亲，免为庶人，用保全之。长兄
未有承祀，朕痛切心。其第四子允𤐤，生十四年矣，改
封瓯宁王，世奉太子祀。展予同气，庶尽亲亲’。”又二年，
邸中火，王暴薨，年十六，谥端简。为人聪惠而端谨。